Wes-Kaapse damvlakke styg effens danksy reën | Maroela Media
Wes-Kaapse damvlakke styg effens danksy reën
Voëlvlei-dam in die Wes-Kaap (Foto: capetown.gov.za)
Vlakke van damme in die Wes-Kaap het gemiddeld met ongeveer 5% gestyg danksy swaar reën in die provinsie, maar bly steeds kritiek laag.
Anton Bredell, LUR vir plaaslike regering, omgewingsake en ontwikkelingsbeplanning, het gesê die damvlakke het tot ongeveer 35,4% gestyg, maar is steeds laer as die 59,2%-vlak tydens dieselfde tyd verlede jaar.
"Groot dele van die provinsie het broodnodige reën gekry. Dit ondersteun die landboubedryf tot 'n sekere mate," het hy gesê. "Ons kort ongelukkig nog baie reën sodat die damvlakke ten volle kan herstel voor die somer."
Die Bulshoek-dam, Clanwilliam-dam en Voëlvlei-dam se vlakke het gestyg.
Noodlottige ongeluk by Harmony Gold in Welkom
Dankie vir die goeie nuus
God is genadig ,ongeag die afvalligheid van die mens.
Maar wees gewaarsku , Sy stem kan stil raak.!
Ons hier aan die Weskus en die suidpunt van Namakwaland is baie dankbaar vir die reën. Die totaal tot dusver is nog veronder ons gewone winter-kwota, maar elke druppel bly vir ons 'n seèn. Plek-plek begin al plassies water staan , wat aandui dat die grond al taamlik versadig is, maar die jaargety het al gedraai, en teen hierdie tyd behoort die blom-opslag al mooi groot te gewees het. Daar is nog bitter min teken daarvan, so die voornemende blomkykers moet maar eers navraag doen voordat hulle dalk vergeefs duskant toe ry.